Omroeper maak matriekafskeid nóg mooierJo-Ann Nel, Martin Bester en Shanté Jacobs by die meisies se matriekafskeid. (Foto: Verskaf) Martin Bester, omroeper van Jacaranda FM se ontbytprogram, het vroeër die week gesorg dat twee meisies se matriekafskeid vanjaar net ŉ tikkie meer besonders was. Bester het vir Jo-Ann Nel en haar beste vriendin, Shanté Jacobs, na hulle matriekdans vergesel. Jo-Ann kon vanjaar na ŉ jare lange stryd teen rumatoïede artritis uiteindelik op die rooi tapyt na haar eie matriekdans loop. Sy het Shanté saam na die geleentheid genooi om haar te bedank dat sy haar rolstoel rondgestoot het en haar deur hul skooljare ondersteun het. Shanté het Jo-Ann, wat gereeld konstante pyn ervaar het, bygestaan op die skoolterrein en selfs vir haar opgestaan as sy geboelie of deur ander leerders verstoot is. Dit het ongelukkig gereeld gebeur. Sy het nie haar eie matriekdans in 2020 bygewoon nie omdat sy nie bykomende finansiële druk op haar ouers wou plaas nie. Jo-Ann het jare lank gedroom oor die rooi tapyt en die geleentheid om die aand om te dans. Sy het besluit om nie ŉ duur rok vir die matriekdans te kies nie, sodat haar ouers vir Shanté kom uithelp met alles wat sy vir die dans sou benodig. Corriana, Jo-Ann se ma, het alles vir die twee meisies se spesiale aand gereël. Sy het egter net nog een ding gekort; ŉ ware heer om die twee op die rooi tapyt te vergesel. Bester het sommer gou ingestem om die geleentheid saam met Jo-Ann en Shanté by te woon. Kyk hier na die foto’s: Martin Bester van Jacaranda FM se ontbytprogram het Jo-Ann en Shanté se aand bygewoon. (Foto: Verskaf) A post shared by JacaBreakfast (@jacabreakfast)